**Poštovani roditelji,**

obavještavamo vas da je početak rada za sve odgojne skupine DV „Radost“ Poreč u utorak 1. rujna 2020. g., izuzev Područnog vrtića Vižinada koji radom počinje u ponedjeljak 7. rujna 2020. u novoj zgradi vrtića. Radno vrijeme vrtića je od 6,30 do 16,30 sati. Dijete se može dovesti najkasnije do 8,30 jer se nakon toga zaključavaju ulazna vrata.

Prethodno će se prema najavljenom rasporedu održati roditeljski sastanci (u privitku obavijesti).

U cilju sprječavanja epidemije Covid-19 i dalje su na snazi opće mjere sprječavanja širenja zaraznih bolesti. Roditelji su obvezni nositi zaštitne maske, dezinficirati ruke na ulazu u vrtić i kratko se zadržavati u prostorijama vrtića. Djeci svaki dan prije odlaska u vrtić roditelj treba izmjeriti tjelesnu temperaturu i upisati je u bilježnicu koju dostavlja odgojiteljici. Ukoliko dijete ima povišenu tjelesnu temperaturu (iznad 37,2 C) roditelji ga ne smiju dovoditi u vrtić već se javljaju izabranom pedijatru/liječniku obiteljske medicine.

Posebno ističemo da za djecu koja su zbog bolesti izbivala iz dječjeg vrtića roditelji trebaju dostaviti u dječji vrtić (odgojiteljicama) liječničku ispričnicu odabranog liječnika kojom se potvrđuje da je dijete zdravo i može boraviti u dječjem kolektivu. Liječničku ispričnicu treba donijeti prvi dan dolaska djeteta u vrtić nakon bolovanja, a u suprotnom nećemo biti u mogućnosti primiti dijete. Navedene mjere provode se u cilju zdravstvene zaštite djece.

**Molimo vas da pratite naše stranice i sve objavljene informacije.**

*Hvala na razumijevanju i želimo vam ugodan boravak u našoj ustanovi!*

Ravnateljica:

Divna Radola